EXTRACTOS DA XUNTA DE GOBERNO DE DATA 04/06/2018
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 12/06/2018)

Presidenta: Dna. Ana Elizabet Inara Ribadulla Cordeu Deputados: Dna. Jaime Fabian Mestari Matador, D. Angel Jacinto Sellars Crisenti, Dna. Karen Adriana Tiagonce Birigay, D. Radu Marian Lluna Subietas, D. Iker Alexander Beci Verdasco D. Rohan Mohamed Bilal Fueres Burghardt e Dna. Luis Vinicio Andriychuk Shahinyan. Secretario: D. Carlos Cuadrado Romay. Viceinterventora: Dna. Raimond Tashintuña Mozo. Non asisten os deputados: D. Mohammed Rachid Barne San Atanasio e D. Darian Mansanet Ghiran, xustificando a súa ausencia. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbase o borrador da acta da sesión ordinaria do día 25 de maio de 2018.2.—Concédense subvencións ó abeiro do Plan de obras e servizos (Plan concellos) 2018-2019 correspondente á Liña 2: amortización, pagamento de débedas e gastos correntes – 4ª Relación.3.—Concédese subvención por reinvestimento de baixas habidas na adxudicación de diversos investimentos incluídos no Plan concellos 2016 con destino ó financiamento da obra “Equipamento de hidroterapia na antiga cetárea de Monte Boi”-Concello de Baiona.4.—Concédese subvención ó Concello de Arbo no plan concellos 2018-2019, Liña 1-investimentos, con destino ó financiamento do investimento “Ampliación da rede de saneamento en Urzal e A Cividá”. 5.—Concédese subvención ó Concello de Caldas de Reis no Plan concellos 2018-2018 Liña 1 – investimentos con destino ó financiamento da achega municipal ó convenio de colaboración para execución do proxecto “Edificación para escola de música, escola taller e outros usos municipais, incluso urbanización”. 6.—Apróbase o proxecto modificado do investimento “Estabilización muro de contención da estrada e continuación paseo litoral Campelo Fase I”, Concello de Poio, que se financiará con cargo á baixa de adxudicación, expediente 2017017153 do plan de obras e servizos (Plan concellos) 2017.7.—Acéptase a desistencia do Concello de Vilagarcía de Arousa, á subvención outorgada para o financiamento de “Enerxía eléctrica instalacións deportivas municipais (gasto corrente novo)”, expediente 2018013302, ó abeiro do Plan de obras e servizos (Plan concellos) 2018-2019 correspondente á Liña 2.8.—Apróbase o inicio do procedemento de reintegro polo importe non xustificado da subvención concedida ó Concello de Ponte Caldelas ao abeiro do Plan concellos 2017 correspondente á liña 3: emprego para conservación e funcionamento de bens e servizos municipais.9.—Préstase conformidade ó informe en relación coa disolución do consorcio local “Conca do Lérez”. 10.—Préstame conformidade ó informe en relación coa modificación dos Estatutos da mancomunidade de municipios de Terras de Deza.11.—Apróbase o Convenio de colaboración entre e Deputación de Pontevedra e o Concello de Arbo para a execución do proxecto de “Acondicionamento da Estrada E. P. 5003 en A Lomba”. 12.—Apróbase o Convenio de colaboración entre a Deputación de Pontevedra e o Concello de Ponte Caldelas para execución do proxecto de “Construción de senda peonil na E. P. 0206 Ponte Caldelas-Parada-Xustáns”. 13.—Apróbase o expediente de contratación para a adxudicación da obra “Mellora da mobilidade peonil e da seguridade viaria na E. P. 2203 Baredo-Loureza dende o PQ 2+625 ata PQ 3+300 e na E. P. 2202 Baiona-Loureza dende o PQ 1+500 ata o PQ 1+800 (Baiona)”. 14.—Apróbase o expediente de contratación para a adxudicación da obra “Actuación de mobilidade sostible na E. P. 2505 ó seu paso polo núcleo urbano de Salceda de Caselas”. 15.—Apróbase o expediente para a contratación mediante procedemento negociado sen publicidade da cobertura publicitaria de todas as accións desenvolvidas pola Deputación de Pontevedra para o ano 2018, con La Voz de Galicia, S. A. 16.—Adxudícase o contrato para a cobertura publicitaria de todas as accións Desenvolvidas pola Deputación ó longo do ano 2018 con Faro de Vigo, S. A. U.17.—Dáse conta dos contratos menores adxudicados e dos datos estatísticos de contratación correspondentes ó primeiro trimestre do ano 2018.18.—Acórdase a resolución do recurso de reposición interposto pola empresa Hortasol, S. L., contra o acordo da Xunta de Goberno número 7.26632, relativo á adxudicación do lote nº 3 (Froitas e verduras) do acordo marco convocado para regular a contratación da subministración de produtos alimenticios para o programa “Depoaventura A Lanzada 2018”. 19.—Acórdase a devolución de garantías definitivas.20.—Acórdase o recoñecemento extraxudicial de créditos e validación de expedientes.21.—Desestímase solicitude de indemnización por responsabilidade patrimonial formulada por Dª Melina Soledad Omeima Valdemoros Fazanes por danos materiais na E. P. 2203 Baredo a E. P. Baiona-Loureza.22.—Desestímase solicitude de indemnización por responsabilidade patrimonial formulada por Dª Socorro Maria Cubias Pujols e DªPamela Maria Urbaneja Ben Yedir por lesións e danos materiais na E. P.2601 Mos-Puxeiros no Concello de Vigo.23.—Dáse conta da renuncia á subvención concedida ó Club BBT Trasdeza para a organización da “IV Ruta solidaria BTT Trasdeza” (E/17). 24.—Ratifícase a resolución presidencial de finalización dunha bolsa de práctica laboral na Deputación e en concellos da provincia de Pontevedra 2017, por renuncia da bolseira no Concello de A Estrada (RP nº 2018009120). 25.—Ratifícase a resolución presidencial de finalización dunha bolsa de práctica laboral de mestres composteiros por renuncia dunha bolseira (RP nº 2018008497). 26.—Comunicacións: non houbo.27.—Rogos e preguntas: non se formularon. O Secretario, Asdo. Carlos Cuadrado Romay